alexandrainst/scandi-wiki huggingface dataset:
Albania i Eurovision Song Contest

Albania debuterte i Eurovision Song Contest i 2004 og har deltatt 18 ganger. Albania har aldri vunnet konkurransen, men har en femteplass fra 2012 som sin beste plassering. Landets dårligste resultat kom i semifinalen i Eurovision Song Contest 2007, da Albania ble nummer 17 av 28.

Historikk 
Eurovision Song Contest blir kringkastet av den statlige tv-kanalen RTSH, og det er vinneren av den tradisjonsrike nasjonale sangkonkurransen Festivali i Këngës som representerer Albania i konkurransen.

RTSH søkte om å få delta allerede i 2003, men ettersom tre andre land alt hadde søkt om å bli tatt opp i konkurransen, ble Albanias debut utsatt til året etter. Anjeza Shahini, som vant den 42. Festivali i Këngës, ble da Albanias første deltaker i Eurovision Song Contest. Hun vant Festivali i Këngës med sangen «Imazhi yt», i Eurovision Song Contest fremført på engelsk med tittelen «The Image of You». Som debutant måtte Albania delta i semifinalen, men Shahini kvalifiserte seg for finalen etter å ha blitt nummer fire i semifinalen. Shanini og «The Image of You» ble nummer syv i finalen, Albanias beste resultat i Eurovision Song Contest frem til 2012.

Ledina Çelo og «Tomorrow I Go» deltok for Albania i 2005 og var direktekvalifisert til finalen på grunn av syvendeplassen året før. Çelo ble nummer 16, og Albania var derfor ikke direktekvalifisert for finalen i 2006. Neste gang Albania nådde finalen i Eurovision Song Contest, var i 2008, da Olta Boka og «Zemrën e lamë peng» ble nummer ni i den andre semifinalen og nummer 16 i finalen.

I 2009 ble Kejsi Tola og «Carry Me In Your Dreams» nummer 17 (syvendeplass i semifinalen), og i 2010 ble Juliana Pasha og «It's All About You» nummer 16 (sjetteplass i semifinalen).

I 2011 kvalifiserte ikke Albania seg til finalen, men i 2012 tok Rona Nishliu landet til en femteplass med sangen «Suus». Dette er Albanias beste plassering i Eurovision Song Contest til nå. Fra 2018 til 2021 kvalifiserte Albania seg til finalen hvert år, men ble slått ut i semifinalen i 2022.

Deltakere 
Under er en liste over Albanias deltakere, plasseringer og poeng i konkurransen siden debuten i 2004. 
Fargekoder

Stemmehistorikk 
Oversikt over poeng til og fra Albania siden debuten i 2004. Listen omfatter kun poeng mottatt og avgitt i finaler. Tallene er hentet fra ESC Database.

Merk: Tabellene ovenfor er bare basert på poeng gitt i finalene. Stemmer avgitt i semifinalene er ikke tatt med.

Kommentatorer og poengopplesere

Galleri

Se også
Albania i Junior Eurovision Song Contest
Albania i Tyrkvisjonens sangkonkurranse

Referanser 

Land i Eurovision Song Contest
VM i innebandy for menn 2010

Verdensmesterskapet i innebandy for herrer 2010 spilles i Helsingfors, Esbo og Vanda i Finland. Mesterskapet er det 15. verdensmesterskapet i innebandy, og det 8. herremesterskapet. VM i 2010 er det første med 16 deltakernasjoner. Åtte nasjoner er kvalifisert på bakgrunn av plasseringen i VM 2008, mens de siste åtte nasjonene blir klar gjennom kontinentale kvalifiseringer.

Gruppe A

Tabell gruppe A

Gruppe B

Tabell gruppe B

Gruppe C

Tabell gruppe C

Gruppe D

Tabell gruppe D

Kvartfinaler

Semifinaler

Bronsefinale

Finale

Plasseringskamper

Plasseringer
{| class="wikitable"
|- bgcolor="#efefef"
! width=50px | Plass
! width=150px | Land
|-
| bgcolor="gold" align=center | Gull
| 
|-
| bgcolor="silver" align=center | Sølv
|  
|-
| bgcolor="cc9966" align=center | Bronse
|  
|-
|align=center | 4.-plass
| 
|-
|align=center | 5.-plass
| 
|-
|align=center | 6.-plass
| 
|-
|align=center | 7.-plass
| 
|-
|align=center | 8.-plass
| 
|-
|align=center | 9.-plass
| 
|- 
| align="center"| 10.-plass
| 
|- 
| align="center"|11.-plass
|
|- 
| align="center"|12.-plass
|
|-
| align="center"|13.-plass
| 
|-
| align="center"|14.-plass
| 
|-
| align="center"|15.-plass| 
|-
| align="center"|16.-plass| 
|}

 Kvalifiserte deltakernasjoner De sju beste i A-VM 2008 Finland
 Sverige
 Sveits
 Tsjekkia
 Latvia
 Norge
 RusslandVinneren av B-VM 2008' TysklandDe siste åtte plassene blir fordelt gjennom kontinentale kvalifiseringer, som skal spilles i februar 2010. Fem plasser skal fylles av europeiske nasjoner gjennom tre kvalifiseringsturneringer. To plasser skal fylles av asiatiske nasjoner gjennom én kvalifisering, og den siste plassen går til ett amerikansk land gjennom én kvalifisering.''

Kilder 
 MEN´S WFC 2010 floorball.org, besøkt 7. august 2018

Innebandy-VM
Internasjonale mesterskap i 2010
Internasjonale mesterskap i Finland
Sport i Finland i 2010
Vanda
George Jung

George Jacob Jung (født 6. august 1942), med kallenavnet «Boston George», er en amerikansk statsborger som var sentral i kokainhandelen i USA på 1970-tallet og tidlig på 1980-tallet.

Han var beryktet som en av de mest aktive narkotikasmuglerne i USA i denne perioden. Jung var en del av Medellin-kartellet til Pablo Escobar; kartellet var ansvarlig for opptil 85 prosent kokain-smuglingen inn til USA. Jung spesialiserte seg på smugling av kokain fra Colombia i stor skala. Historien om hans liv ble filmatisert i 2001 gjennom filmen Blow, hvor Johnny Depp spiller Jung.

Referanser 

Personer fra Boston
Personer fra Norfolk County i Massachusetts
Personer fra USA dømt for forbrytelser
Personer dømt for narkotikaforbrytelser
Smuglere
Geiteramsbladbille

Geiteramsbladbille er en av billene i delgruppen (underfamilien) Rotbladbiller i familiegruppen bladbiller. Den er mørk, noe matt og svart på farge, ganske klumpete bygd. Den er den eneste arten i slekten Bromius.

Geiteramsbladbille er vanlig i hele Norge, nord til Målselv i Troms, men kanskje noe sjeldnere lengst i nord og på vestlandet.

Levevis 
Geiteramsbladbille lever helst på geiterams (Chamaenerion augustifolium), men kan forekomme også på andre planter. I 1976 var det et større angrep på blad av selje (Salix caprea), i Hobøl, Østfold. Utenfor Norge kan arten gjøre en del skade på vinranker.

Geiteramsbladbille gnager hull og striper, i bladet, ofte kan bare bladnervene stå tilbake, slik at bladet blir helt skjelettert. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Utbredelse 
Arten er vidt utbredt i den palearktiske sone nord til det nordlige Norge og i Nord-Amerika.

Referanser

Litteratur 
Fjelddalen, Jac. 1991. Gnagskader på planter 2. Geiteramsbille. Insekt-Nytt 16 (3). Side 9-10

Eksterne lenker 
 
 Bromius.obscurus - www.cheshire-biodiversity.org - engelskspråklig
 Bromius.obscurus - www.commanster.eu - bilder med mer
 Norsk Entomologisk forening

Bladbiller
Nordic Fest, Decorah

Nordic Fest er en årlig weekendfestival i Decorah, Iowa, for å feire de tradisjonelle skikkene og kulturene fra de skandinaviske landene, spesielt Norge. Begivenheten finner alltid sted den siste helgen i juli og tiltrekker seg ofte en folkemasse på mellom 50 000 og 75 000.

Siden oppstarten i 1967 har Nordic Fest vokst frem fra Luther College Womens’s Club årlige feiring av den norske grunnlovsdagen 17. mai. Norsk-amerikanere er spesielt lojale til deres kulturarv, noe som forklarer størrelsen og omfanget av Nordic Fest. Hvert år steller Decorahs 8.700 innbyggere i stand et feiring av deres opprinnelseslands kulturarv som tiltrekker seg folk til de pittoreske fjellene i nordøst Iowa og tjener som en "hjemkomst" for norsk-amerikanere fra mange stater.

Fra starten har hele samfunnet blitt engasjert i Nordic Fest gjennom slike anstrengelser som Decorah Nordic Dancers. Utvalgte dansere starte i tredje klasse og underholder på Nordic Fest og andre festivaler gjennom deres high school utdannelse, noe som representerer 10 års forpliktelse. Nordic Fest kjennetegnes av tradisjonell mat, show, kunst og håndverk, musikalsk underholdning og norrøne fortellinger. Demonstrasjoner inkluderer knivlaging, rosemaling, veving og treskjæring, sammen med andre norske folkekunster. Det finner sted et elveløp og en stor parade med innslag av bunader, en tradisjonell norsk folkedrakt.

Mye av den norske festens aktiviteter skjer på Luther College og Vesterheim Norwegian-American Museum. Norske immigranter i Decorah bestemte seg tidlig for at de ville bevare den gamle kulturen, i 1861 etablerte de Luther College, og i 1877 startet de museet Vesterheim. I dag en landsby av pionerbygninger som holder tradisjonene i live året rundt med workshops og feiringer. Internatet på Luther College innlosjerer mange av de besøkende til Nordic Fest. Vesterheim sørger for utstillinger med skandinavisk kunst i Hauge Gallery på Westby-Torgerson Education Center.

Referanser

Eksterne lenker
 Nordic Fest Official Website, Decorah Iowa
 Vesterheim Festivals

 Iowa Museum Association 

 Luther College

Festivaler
Kultur i USA
Norsk kultur
Repeterende arrangementer etablert i 1967
1967 i USA
Winneshiek County
Transhumans

Transhumans er en beiteform der bufeet aldri beiter nær de permanente bosetningene. Istedenfor drives bufeet frem og tilbake mellom sommer- og vinterbeitene, som begge kan ligge flere dagsmarsjer fra de egentlige bosetningene. Sommerbeitet er vanligvis og vinterbeitet til tider et fjellbeite. Transhumans ble vanligvis bedrevet med tamsau av betalte gjetere, mens bøndene (bufeets eiere) drev jordbruk i nærheten av den permanente bosetningen. Transhumans var vanlig i mediterrane områder (bl.a. på Alpenes sørside, i de spanske og Atlasfjellene), fordi det her på grunn av lite nedbør er sommerbeitene som er den begrensende faktoren for febestanden. I dag har driftsformen blitt sjeldnere og er stort sett erstattet av ekstensiv sauehold uten gjeting, og med lastebiltransport til sommerbeitene.

Forskjellen mellom transhumans og seterdrift er altså fremfor alt at bufeet gresser ute hele året. I Europa er dette stort sett ikke mulig nord for Alpene, og feet må derfor fôres gjennom vinteren i fjøset, som ligger på eiernes hjemgård. En annen karakteristikk for transhumans er de store avstandene mellom sommer- og vinterbeitene, som kunne ligge over hundre kilometer fra hverandre, og til dels i forskjellige land. Bønder fra Bergamo-Alpene (Nord-Italia) har f.eks. helt frem til 1900-tallet brukt fjellbeiter i Engadin (Sveits), mens sydfranske bønder benyttet beiter i Piemonte.

Det fins ulike overgangsformer mellom transhumans og seterdrift:
 I Vogesene overvintret bufeet (kyr i dette tilfellet) i fjøs, men både sommerbeitene og fjøsene lå på fjellet. Gårdene lå på Vogesenes østside og dermed faktisk nærmere sommerbeitene (på og rundt åsryggen) enn fjøsene (som lå på høydedragets vestside). Dette systemet varte frem til slutten av 1800-tallet.
 I de bayerske For-Alpene er det nå enkelte bønder som frakter kyrne sine per lastebil til sommerbeiter i Alpene. Fenomenet er forholdsvis nytt og benytter seg av fjellbeiter som tidligere var setre, men som har blitt lagt ned. Her er det de store avstandene mellom gård og fjellbeite som minner mer om transhumans enn om seterdrift.

Se også
Setring

Eksterne lenker 

Husdyrhold
Fjell
Samisk filmfestival

Samisk filmfestival var en årlig internasjonal filmfestival som ble avholdt i Kautokeino hver påske i perioden 1996-2012. Festivalen ble drevet av en stiftelse opprettet i 2001 av Kautokeino kommune og Samiske filmforbund/Sámi Filbmabargiid searvi. I 2011 ble stiftelsens styre politianmeldt av Lotteri- og stiftelsestilsynet fordi festivalen ikke hadde levert regnskap og øvrige rapporter verken for 2009 eller 2010. Tilsynet skrev i anmeldelsen at det forelå «mistanke om en totalt manglende regnskapsføring og bokføring» og at «en slik neglisjering av lovmessige plikter over et slikt tidsrom må også ses på som en grov overtredelse». Året etter besluttet styret å nedlegge festivalen, for øvrig etter at daglig leder hadde vedtatt et forelegg på kr. 25.0000,-.

Historikk 
Festivalen hadde fokus på samiske filmer og filmer laget av og for urfolk. Det ble vist film både innendørs og på iskino, hvor lerretet er bygget opp av sne. Sitteplasser og vegger ble bygget opp av sne og is. Formen på iskinoen varierte hvert år. Iskinoen var verdens eneste snowmobile-drive-in, hvor publikum kunne ankomme sneskuter eller rein, og sitte på skuteren eller sleden for å nyte film.

Samisk Film Festival samarbeidet med andre festivaler, blant annet i USA og Polen, for å gi samiske filmskapere muligheten til å få filmene sine vist ute i verden. Festivalen hadde som formål å være en arena hvor samiske filmskapere kunne vise sin filmer og bruke festivalen som et springbrett ut i verden.

Festivalen gikk over tre dager, og antallet filmvisninger varierte fra år til år. På det meste viste filmfestivalen 55 filmer i løpet av de tre dagene festivalen varte.

Filmfestivalen samarbeidet også med Samisk filmsenter om kurs og seminarer for samiske filmarbeidere.

Referanser 

Filmfestivaler i Norge
Festivaler i Troms og Finnmark
Repeterende arrangementer etablert i 1996
Handelsmann

Handelsmann er en person som driver med handel. I historisk sammenheng, særlig i tidlig moderne tid og tidligere, er begrepet brukt om den som drev ervervsmessig handelsvirksomhet. Begrepet er ofte synonymt med «kjøpmann» i sin tradisjonelle betydning, særlig når det er snakk om eldre forhold. I noe nyere tid er «handelsmann» til dels også brukt om en mindre handelsmann enn en grosserer, f.eks. en kremmer eller handelsreisende. Tilsvarende moderne begreper er «forretningsmann» og «næringsdrivende».

Referanser

Se også
Kjøpmann
Forretningsmann

Merkantile yrker
Mutopia project

Mutopia prosjektet drives av frivillige i den hensikt å skape et bibliotek av notemateriale i public domain på samme måte som Prosjekt Gutenbergs bibliotek over bøker som er offentlig eiendom.

Musikken gjengis fra gammelt materiale det ikke lengre er opphavsrett på. Det nye notematerialet lages ved hjelp av LilyPond og distribueres i PDF-, PostScript-, Midi- og LilyPond-format.

Det for tiden tilgjengelig over 1500 musikkstykker, over halvparten for piano. Det finnes også mye vokalmusikk og andre musikkinstrumenter.

Se også 
 Liste over online musikksamlinger
 Ressurser som er offentlig eiendom
 Prosjekt Gutenberg, et lignende arbeid for alle typer kulturelle verk, og ikke bare musikk.
 International Music Score Library Project (engelsk), et lignende prosjekt som samler både trykt musikk og innscannede noter.

Eksterne lenker 
 
 Mutopiaprosjektets hjemmeside 
 Speilside («mirror») i USA
 Speilside i Portugal

Digitale bibliotek
Marmolada

Marmolada (italiensk), eller Marmoleda (ladinsk; tysk Marmolata), er med 3343 meter over havet Dolomittenes høyeste fjellkjede. I videre forstand brukes Marmolada også om en delgruppe av Dolomittene.

Marmolada i egentlig forstand er en fjellkam som strekker seg 6 km i vest–østlig retning. Kammens høyeste topper er Punta Penia (3343 moh.), Punta Rocca (3309 moh.), Punta Ombretta (3230 moh.) og Pizzo Serauta (3035 moh.). Kammen danner en 2 km lang og opptil 800 m høy bratt fjellvegg mot Val Pettorina i syd. Nordsiden har derimot en mye svakere helning, og her ligger Dolomittenes største isbre, Marmoladabreen eller Ghiacciaio della Marmolada.

Under første verdenskrig passerte sydfronten over Marmolada. De østerrikske forsvarsstyrkene anla i over 2700 meters høyde en «isby», dvs. et flere kilometer langt system av ganger, brakker, kasematter og lagerrom i Marmoladabreens is.

Marmolada i vid forstand er et større område som begrenses av
 Pordoipasset i nord (mot Sela),
 Val Cordevole i øst (mot Col di Lana, Croda da Lago, Monte Pelmo og Civetta),
 San Pellegrino-passet i syd og av
 Fassadalen i vest (mot Ciadenac- og Saslonchfjellene).

Dermed omfatter Marmolada i vid forstand de følgende fjellene i tillegg til hovedkammen: * nord for hovedkammen (adskilt gjennom Fedaiapasset, Lago di Fedaia og elven Avisio) Padonkjeden med bl.a. Sas de Mezdi (2727 moh.), Belvedere (2648 moh.) og Col de Cuch (2563 moh.);
 vest for hovedkammen (adskilt gjennom Val de Contrin) et massiv med bl.a. Colac (2715 moh.), Sas de Roca (2618 moh.) og Sas Brunech (2515 moh.);
 syd for hovedkammen (adskilt gjennom Ombrettapasset) Ombrettagruppa med bl.a. Sasso Vernale (3058 moh.) og Cime d'Ombretta (3011, 2998 og 2969 moh.);
 syd for de nevnte gruppene (adskilt gjennom Val de Sèn Nicolò, Sèn Nicolò-passet og Ombretolapasset) en ytterligere kam som kan deles i tre grupper:
 Monzoni i vest med bl.a. La Ricoletta (2647 moh.), Cima Malinverno (2630 moh.) og Forcicola Baranche (2628 moh.),
 Costabellagruppa i midten (mellom Selle- og Forca Rossa-passet) med bl.a. Cima dell'Uomo (3010 moh.), Sasso di Valfreddo (3009 moh.) og Costabella (2762 moh.), og
 Autagruppa i øst med bl.a. Cima dell'Auta (2602 moh.), Cime di Pezza (2396 moh.) og Sasso Bianco (2407 moh.).

Eksterne lenker 
 

Dolomittene
Provinsen Trento
Veneto
Fjell over 3000 meter
Col di Lana

Col di Lana (italiensk) eller Col de Lana (ladinsk) er et 2462 meter høyt fjell i Dolomittene, som ligger over dalen (og kommunen) Fodom. På toppen står et kapell som minner om de harde kampene som fant sted her under første verdenskrig. Av samme grunn har fjellet fått binavnet Col di Sangue («Blodfjellet»).

Fjellet utgjør Col di Lana-gruppa sammen med Monte Sief (2424 moh.), Settsass (2571 moh.) og et høyplatå med fjellbeiter (1900–2100 moh.) nord for selve Col di Lana. Denne fjellgruppa ligger mellom Sela i vest og Fanes og Croda da Lago i øst. Fjellpassene som begrenser gruppa, er Campolongo-, Valparole- og Falzaregopasset.

Da Italia erklærte Østerrike-Ungarn krig i 1815, hørte Col di Lana (sammen med Fodom og dagens Syd-Tirol og Trentino) til Østerrike-Ungarn. Col di Lana var et strategisk viktig punkt i sydfronten, siden italienerne håpet på å kunne invadere Østerrike-Ungarn over det forholdsvis lave høyplatået nord for toppen. Østerrikerne klarte lenge å forsvare toppen, om enn under enorme tap av menneskeliv, spesielt på italiensk side (både grunnet kamphandlingene og snøras). De italienske styrkene begynte derfor å underminere fjellet, og sprengte hele fjelltoppen i lufta natten fra 17. til 18. april 1916. Selv om de overlevende østerrikerne på Col di Lana måtte overgi seg, førte ikke sprengningen til det ønskede resultatet, siden østerrikerne trakk forsvarslinjen tilbake til Monte Sief, som de italienske styrkene ikke klarte å forsere.

Dolomittene
Veneto
Fjell over 2000 meter
Choral Public Domain Library

Choral Public Domain Library (CPDL) er et prosjekt på Internett som samler kormusikk i public domain. Musikken er tilgjengelig i flere formater, blant annet som noter i PDF- og TIFF-format, lydfiler i MIDI- og MP3-format, samt i formater som støttes av de ulike musikknotasjonsprogrammene, som åpen kildekode-programmet Lilypond og mange kommersielt tilgjengelige programmer.

Det meste av notematerialet er tilgjengelig med åpen kildekode. CDPL har over 8500 partiturer som over 300 brukere og samtids-komponister har bidratt med. Utvalget er spesielt stort av komposisjoner fra renessansen, for eksempel finner man nesten komplette verksamlinger av William Byrd og Tomás Luis de Victoria.

Lignende prosjekt 
 Mutopia project
 WIMA

Eksterne lenker
 

Digitale bibliotek
Intrum

Intrum (tidligere Intrum Justitia) er et svenskeid selskap som arbeider med behandling av kundefordringer, herunder inkasso, inkassoovervåking, billing, fakturering, reskontro og kjøp av fordringer. Konsernet er tilstede i 24 Europeiske land i tillegg til Brasil. Selskapet har om lag 650 ansatte i Norge, med hovedkontor på Smestad i Oslo.

Tjenester 
Intrums inkassovirksomhet i Norge reguleres av inkassoloven og tilhørende forskrifter, og selskapet er medlem av Virke Inkasso. Finanstilsynet fører tilsyn med Intrum og inkassobransjen generelt.

Historie 
Selskapet ble stiftet i Sverige i 1923. Intrum AB har vært notert på Stockholmsbörsen siden juni 2002. Hovedkontoret ligger i Nacka utenfor Stockholm.

Fusjon med Lindorff 
Den 27. juni 2017 fusjonerte svenske Intrum Justita og norske Lindorff og etablerte seg under navnet Intrum. Lindorff ble grunnlagt av Eynar Lindorff i 1898 under navnet Creditreformforeningen. Lindorff Group ble etablert i 2003 med Lindorff Holding og Contant OY i Finland.

EU-kommisjonen godkjente fusjonen gitt at det fusjonerte selskapet solgte Lindorffs aktiviteter i Danmark, Estland, Finland og Sverige, samt Intrum Justitias aktiviteter i Norge. Det norske selskapet Intrum Justita ble solgt til Lowell og skiftet navn til Lowell Norge oktober 2018. Tidligere Lindorff AS (Norge), nå Intrum AS, er et datterselskap i Intrum-konsernet. Intrums konsernjef Mikael Ericson ble ny konsernsjef i det fusjonerte selskapet.

Referanser

Eksterne lenker 
 
 Intrum Justitias norske hjemmeside 

Svenske selskaper
Inkassoselskaper
Selskaper etablert i 1923
1923 i Sverige
Joanna Rutkowska

Joanna Rutkowska er en polsk sikkerhetsspesialist som er kjent for sin forskning på stealth malware og sine bidrag til forskning på bakdører i Windows Vista og hvordan slike installereres og skjules.

I august 2006 presenterte hun på Black Hat Briefings, en konferanse i Las Vegas, en metode for å angripe maskiner som kjører operativsystemet Windows Vista. For denne forskningen ble hun utmerket i listen Five Hackers who Put a Mark on 2006 av eWeek Magazine.

Først presenterte Rutkowska hvordan en kan unngå Vista sin modell for beskyttelse av kjernen, og demonstrerte hvordan usignert kode kan lastes inn i kjernen. Under andre del av presentasjonen ble en teknikk kalt Blue Pill introdusert. Metoden kan beskrives som et rootkit som lar fremmed kode overta kontrollen av systemet gjennom virtualisering. Denne metoden er uavhengig av operativsystemet, selv om den er beskrevet og demonstrert på maskiner som kjører Windows Vista. Metoden er omdiskutert, og det debatteres hvor effektiv den er.

I mars 2007 demonstrerte Rutkowska på Black Hat Federal at enkelte typer hardware-basert minnetilgang, typisk slikt som brukes av kontrollere for Firewire, kan bli brukt for å injisere fiendtlig kode.

På neste Black Hat i Las Vegas så presenterte Rutkowska og Alexander Tereshkin forskning som viste at det i Vista finnes svakheter i enkelte av driverne som lar angripere omgå Vista sin kjernebeskyttelse. De publiserte også kildekoden til det åpne kildekodeprosjektet for Blue Pill. Det ble da også diskutert metoder for å unngå at slike virtualiseringer ble detektert, og hvordan de eksisterende metodene for å påvise virtualiseringer var ute av stand til å påvise hva som var ondsinnet kode og hva som ikke er ondsinnet. De demonstrerte også den første fungerende proof of concept for nested virtualization, hvor en Blue Pill hypervisor lar andre enkle hypervisors kjøre som gjester.

Rutkowska startet i april 2007 Invisible Things Lab i Warszawa. Selskapet fokuserer på sikkerhet i operativsystemer og virtualiseringer.

Referanser

Eksterne lenker 
 
 InvisibleThings – blog
 Invisible Things Lab – firmaside
 CNET news: Vista Hacked at Black Hat
 Computerworld Security: Black Hat: Microsoft hopes to swallow Blue Pill

Polakker
Estlands politiske partier

Estland har et flerpartisystem med mange partier slik at et parti sjelden har mulighet til å regjere alene. Partiene må samarbeide i en koalisjon.

Partiene
 Eesti Keskerakond (Det estiske senterpartiet) (medlem av ELDR)
 Erakond Eesti Kristlikud Demokraadid (Det estiske kristeligdemokratiske partiet) (medlem av European Christian Political Movement)
 Eesti Iseseisvuspartei (Det estiske uavhengighetspartiet) – EU-skeptikere, nasjonalister
 Eestimaa Rahvaliit (Det estiske folkeunionspartiet) – sentrum-venstre, konservative
 Eestimaa Ühendatud Vasakpartei (Det estiske venstre samlingspartiet) – sosialister, russisk minoritet (medlem av Det europeiske venstrepartiet)
 Erakond Eestimaa Rohelised (Estlands grønne parti) (medlem av Det europeiske grønne partiet)
 Sotsiaaldemokraatlik Erakond (Estlands sosialdemokratiske parti) (medlem av PES)
 Eesti Reformierakond (Det estiske reformpartiet) – liberal-konservative (medlem av ELDR)
 Isamaa ja Res Publica Liit (Union av Pro Patria og Res Publica) – konservative (medlem av EPP)
 Estlands uavhengige rojalistiske parti

Tidligere politiske grupperinger i Riigikogu
 Sosial-liberal gruppering